**Мектеп жасына дейінгі балалардың сөйлеу тілін дамытуда тіл ұстарту жаттығуларының маңызы**

****

*Сейтқали Наргиз Елмұратқызы*

*Қызылорда қаласы*

*«Cыр жұлдызы» бөбекжай бақшасының сурдопедагог-логопеді*

Мектепке дейінгі ұйымда балалардың тілін дамытуда ауызша сөйлетуге үйрете отырып, үйренген сөздерін күнделікті өмірде қолдану, әрі оны күнделікті іс-әрекет кезіндегі тілдік қарым-қатынаста қолдана білуге жаттықтыру ісіне ерекше мән берген маңызды. Мектеп жасына дейінгі кезеңдегі балалармен сөздік жұмысын жүргізу ісі – тіл дамытудың негізгі жұмыстары болып табылады.

Балалардың тілін дамыту мақсатында ауызекі сөйлеу, байланыстырып сөйлеуді дамыту мен сөздік қорын дамыту үшін ұйымдастырылған оқу қызметінде және ҰОҚ тыс уақытта ойналатын ойындардың маңызы зор. Ойын шарттары мен көрнекіліктерін пайдаланып, ойналатын ойындар арқылы балалардың жеке басын, ойын әрекетін дамытуға болады. Ойындар балалардың ақыл-ойын дамытады және өзін-өзі бақылауға үйретеді. Ойындарды өткізуде балалардың ойынды саналы түрде ұғып, ол ойын шартын дұрыс орындауға тырысып, белгілі нәтижеге жету мақсаты көзделеді. Бала ойын мақсатына сай ойын шартын орындап, мұндағы сұрақтар мен тапсырмаларға жауап беруге дағдыланады.

Мектепке дейінгі шақта бала тілі икемді келеді, сондықтанда балалармен жүргізілетін жаттығу түрлері әр алуан. Балалардың жас ерекшелігіне қарай топтарды үлкейген сайын тіл дыбыстарын айтып, үйренуге арналған жұмыс түрлері біртіндеп күрделене береді.   
Балабақшада балалардың жас ерекшелігіне лайықты көркем әдебиет шығармаларын, оқыған шығарма мазмұнын әңгімелеп айтқызу, суретке қарап әңгімелеу, ертегілер оқып беру, мақал - мәтел, жаңылтпаш, тақпақтар үйрету сияқты жұмыстары арқылы бала тілін дамытуға болады.

**Балалардың сөздік қорын, тіл байлығын дамыту барысында қолданылатын әдістерге тоқталатын болсақ:**

1. Сахна ойындары. Оның барысында қажетті дыбысқа байланысты сөздер, сөйлемдер бірнеше рет қолданылады. әр кейіпкерді сөйлете отырып, балаларға қайталату.

2. Бағдарлама бойынша өтілетін шығармалардан тіл ұстартуға қажетті шумағын алып пайдалану. Сол шумақ қай ертегіден, қай өлеңнен алынғанын сұрап, жауабын алу арқылы тіл дамытудан игерген білім дағдыларын бекітеді, әрі қайталайды.

3. Сөздің дыбыстық жағын анық айтуға жаттықтыруда шағын әңгіме, ертегілерді мәнерлеп оқып беруге болады.

4. Көркем сөз шеберлерінің таспаға жазылған үндерін, мәнерлі дауыс ырғағын тыңдату.

5. Дидактикалық жаттығулар жасау. «Ғажайып қалта» «Не өзгерді?» үстел үстінде ойнайтын ойындарды пайдаланып, әр дыбысқа байланысты суреттерді топтап алу.

6. Жұмбақ, мақал - мәтел, жаңылтпаштарды айтқызу арқылы қажетті дыбысты бекіту.

**Сөйлеу тілін дамытуға арналған жаттығулар:**

1. Артикуляциялық жаттығулар
2. Тыныс алу жаттығулары
3. Ұсақ және жалпы моториканы дамытуға арналған жаттығулар
4. Тіл ұстарту жаттығулары

Осы жаттығулар ішінде тіл ұстарту жаттығуларына тоқталып өтейін.

***Тіл ұстарту жаттығулары***

Тіл ұстарту жаттығулары сөйлеу тілін дамыту барысындағы ең маңызды жаттығулардың бірі болып табылады. Тіл ұстарту жаттығуларын күнделікті оқу қызметі барысында пайдаланып отырған жөн. Тіл ұстарту жаттығулары арқылы баланың дыбыстары дұрыс айтуы қалыптасады, сөздік қоры молаяды, байланыстырып сөйлеу тілі дамиды. Тіл ұстарту жаттығуларын тек қана сөздік жаттығу емес, қимылды ойын жаттығулары ретінде де қолдануға болады. Бізде ерекше білімді қажет ететін балалардың арасында сөйлеу тілі жалпы дамымауының І деңгейіндегі балалар бар. Бұл балалар буындарды айта алғанымен,сөздерді қайталай алмауы мүмкін. Сол себепті де тіл ұстарту жаттығуларын қимылдатып отырып жүргізген барлық балалардың жаттығуға қатысуына оң ықпалын тигізеді.

**Жыл мезгілдері туралы**

**Қыс туралы Күз туралы**

Ыс – ыс – ыс, Үз – үз – үз,

Келіп жетті қыс Жаңбырлы Күз

Ар – ар – ар, Ел – ел – ел,  
 Жауады қар. Соғады жел.

Яз – яз – яз Іс – іс – іс,

Сақылдаған сары аяз. Піседі жеміс.

**Көктем туралы Жаз туралы.**  
  
 Тем – тем – тем, Аз – аз – аз,  
 Көңілді көктем. Жайдары жаз.

Ыр – ыр – ыр, Үн – үн – үн,  
 Жауады жаңбыр. Ыстық күн.

Ғай – ғай – ғай, Ға – ға – ға,

Жарқылдайды найзағай. Шомыламыз суға.

**Үй жануарлары туралы**

**Ие – ие – ие, Иыр – иыр – иыр,**

Маң – маңбасқан түйе. Сүт береді сиыр.

**Та- та – та, Зау – зау – зау,**

Жібек жүнді бота. Мөңірейді бұзау.  
  
**Қы – қы – қы, Шақ – шақ – шақ,**

Кісінейді жылқы. Құлдырайды құлыншақ.

**Ой – ой – ой, Зы – зы – зы,**

Қорада тұр қой. Моп – момақан қозы.  
  
**Кі – кі – кі, Ақ – ақ – ақ,**

Сақалды ешкі. Секеңдеген лақ.  
  
**Ік – ік – ік, Ық – ық – ық,**

Шәукілдейді күшік. Тышқан жейді мысық.

**Құстар туралы**

**Пан– пан – пан, Ұс – ұс – ұс,**

Сап – сары балапан. Ұшты үлкен құс.  
  
**Ғай – ғай – ғай, Ға – ға – ға,**

Жем шоқиды торғай. Тал басында қарға.  
  
**Ғаш – ғаш – ғаш, Бұл – бұл – бұл,**

Ұя салды қарлығаш. Сайрайды бұлбұл.

**Кек – кек – кек, Рек – рек – рек,**

Өз атын шақырады көкек. Ұшты көлден үйрек.  
 **Еш – еш – еш, Кіт – кіт – кіт,**

Шақырады әтеш. Самғайды Бүркіт.